# Bosc nacional El Yunque

El Bosc Nacional El Yunque (abans anomenat Bosc Nacional del Carib) és un parc nacional localitzat a Puerto Rico i és l'únic bosc plujós tropical en el sistema nacional de boscos dels Estats Units.
El seu nom és una adaptació a l'espanyol de la paraula d'origen taïno Yu-Ke que significa "Terra blanca". És un dels llocs coneguts més plujosos del món. És també un lloc turístic, molt visitat, admirat i protegit pels ciutadans de l'illa.
El Yunque és un bosc pluvial semitropical de temperatures fresques, localitzat en la Serra de Luquillo a l'est de Puerto Rico i comprèn 113,32 km². Encara que no és el punt més alt en l'arxipèlag porto-riqueny, se'l pot observar a llarga distància. El Centre de Visitants, "El Portal", està localitzat en l'entrada del bosc, en la carretera 191, km. 9,2. Hi ha una sala d'exposicions i un teatre i és el punt d'inici dels recorreguts guiats pel bosc.
El Bosc va ser fundat pel Rei Alfons XII d'Espanya el 1876, només 4 anys després de la creació del parc nacional de Yellowstone.

## Flora i fauna

La vegetació d'El Yunque és molt variada. Aquest alberga al voltant de 240 espècies d'arbres i en realitat es podria parlar de 4 tipus de bosc diferents, cadascun determinat per la seva altitud. El pic més alt del bosc, el Toro, arriba als 1.076 m d'elevació i està cobert de selva nebulosa. A més, El Yunque compta amb una gran varietat de plantes úniques en el seu tipus en posseir més de 20 tipus d'orquídies a més de diferents classes de fongs Psilocybe guilartensis.

## Excursionisme

Actualment existeixen 39 quilòmetres de camins recreatius i 19 quilòmetres de vies de servei. Tots ells estan reservats pel senderisme i el pas a cavall, bicicleta o vehicles motoritzats estan prohibits. Moltes àrees del bosc estan especialment protegits i no s'hi han demarcat camins, per protegir el bosc primari i la vegetació sensible, treballar en la recuperació d'espècies en perill d'extinció i per protegir àrees naturals de recerca científica.
Les torres Yokahu, amb 480 metres, i Monte Britton, situat a 937 metres, són destacats punts d'observació. Construïdes en pedra en els anys 1930, tenen 20,7 m d'altura i des del cim s'albira un gran panorama de la costa nord-est de Puerto Rico, l'oceà Atlàntic i una porció de la serralada central on se situa gran part del bosc pluvial. La torre Monte Britton ofereix a més unes vistes panoràmiques impressionants en què en un dia clar es poden veure les illes Culebra, Vieques, Saint Thomas i Tórtola en la mar Carib. El Yunque es pot explorar per compte propi o amb excursions guiades.

## El Portal

Inaugurat el 1996, El Portal d'El Yunque va ser dissenyat per l'arquitecte porto-riqueny Segundo Cardona, com a centre de visitants que oferís una introducció a la bellesa del bosc tropical. Un pas penjant a 18 metres d'alçada ofereix als turistes una vista per sobre de les copes dels arbres. Un altre camí serpenteja al voltant dels troncs i bases dels arbres. Les exhibicions en El Portal se centren en la flora i fauna del bosc pluvial, la importància dels mateixos al voltant del planeta, les amenaces als quals són susceptibles i els esforços fets per a protegir-los.

## Referències

* ↑ «El Yunque cambia de nombre» (en castellà), 02-04-2007. Arxivat de l'original el 2007-10-08. [Consulta: 29 setembre 2022].
* 1 2 «About the Forest» (en anglès americà). El Yunque National Forest. USDA Forest Service. Arxivat de l'original el 2024-05-21. [Consulta: 29 setembre 2022].
* ↑ Robinson, K.; Bauer, J.; Lugo, A. E. «Passing the baton from the Tainos to tomorrow: forest conservation in Puerto Rico» (en anglès). FS-862. U.S. Department of Agriculture Forest Service, International Institute of Tropical Forestry, San Juan, Puerto Rico., 2014. Arxivat de l'original el 2022-10-01 [Consulta: 29 setembre 2022].
* ↑ «Bosque Nacional El Yunque» (en castellà). Directorio de Bosques en Puerto Rico. Árboles y Flores de Puerto Rico, 30-09-2020. Arxivat de l'original el 2022-09-29. [Consulta: 29 setembre 2022].
* ↑ «History and Culture» (en anglès americà). El Yunque National Forest. USDA Forest Service. Arxivat de l'original el 2024-05-21. [Consulta: 29 setembre 2022].
* ↑ Weaver, Peter L. «An historical overview of forest service silvicultural activities in Puerto Rico and the Caribbean Islands» (en anglès). In: Communicating the role of silviculture in managing the national forests: Proceedings of the National Silviculture Workshop. 1997 May 19-22; Warren, PA.: Gen. Tech. Rep. NE-238. Radnor, PA: U.S. Department of Agriculture, Forest Service, Northeastern Forest Experiment Station. 165-173., 238, 1997. Arxivat de l'original el 2022-10-02 [Consulta: 29 setembre 2022].
* ↑ «Exploring El Yunque Hiking Trails» (en anglès). Discover Puerto Rico. Gobierno de Puerto Rico. Arxivat de l'original el 2022-09-29. [Consulta: 29 setembre 2022].
* ↑ «Recreation» (en anglès americà). El Yunque National Forest. USDA Forest Service. Arxivat de l'original el 2020-10-17. [Consulta: 29 setembre 2022].
* ↑ Ramírez, Jennie. «El Bosque Nacional del Caribe. El Yunque» (en castellà). Universidad Interamericana de Puerto Rico. Arxivat de l'original el 2014-10-17. [Consulta: 29 setembre 2022].
* ↑ «El Portal de El Yunque» (en anglès americà). El Yunque National Forest. USDA Forest Service. Arxivat de l'original el 2020-10-30. [Consulta: 29 setembre 2022].
* ↑ «Nuevos tiempos, nuevas ideas y nuevos momentos» (en castellà). Ocean Drive, 21-12-2010. Arxivat de l'original el 2021-10-19. [Consulta: 29 setembre 2022].
* ↑ Tolentino Rosario, Carlos. «El Portal de El Yunque reabre con nuevo enfoque ecoturístico tras inversión de $20 millones» (en castellà). El Nuevo Día, 20-01-2022. Arxivat de l'original el 2022-09-29. [Consulta: 29 setembre 2022].

## Enllaços externs

* Fotos d'El Yunque
* Pàgina oficial del Bosque
* Informació sobre la Flora d'El Yunque i Puerto Rico